cyanic-selkie/wikianc huggingface dataset:
Kommando
Etimologie
Die Oxford English Dictionary koppel die Engelse gebruik van dieselfde woord, wat '['n] lid van uitgesoekte mans...' beteken, direk vanuit die oorspronklike Afrikaans: "1943 Combined Operations (Ministry of Information) i. Lt. Lieutenant-Colonel D. W. Clarke... produced the outline of a scheme.... The men for this type of irregular warfare should, he suggested, be formed into units to be known as Commandos.... Nor was the historical parallel far-fetched. After the victories of Roberts and Kitchener had scattered the Boer army, the guerrilla tactics of its individual units (which were styled 'Commandos')... prevented decisive victory.... His [sc. Lt.-Col. D. W. Clarke's] ideas were accepted; so also, with some hesitation, was the name Commando." Tydens Tweede Wêreldoorlog het koerantberigte oor die operasies van 'die kommando's' dit slegs in die meervoud gemeld, wat daartoe gelei het dat lesers gedink het dat die enkelvoud een man beteken, eerder as een militêre eenheid, en dit in die volksmond as die reël tot stand gebring het.
Geskiedenis
Nadat die Nederlandse Kaapkolonie in 1652 gevestig is, is die woord "kommando" gebruik (soortgelyk aan 'militia') om die groepe burgerlikes met militêre diensverpligting te benoem. Die eerste "Kommandowet" is deur die oorspronklike geoktrooieerde nedersettings van die Nederlandse Oos-Indiese Kompanjie, ingestel en soortgelyke wette is deur die onafhanklike Boererepublieke in die Oranje-Vrystaat en die Suid-Afrikaanse Republiek daargestel. Die wet het burgers verplig om hulself met perde en vuurwapens toe te rus vir verdedigingsdoeleindes. Die wette het as die 'Kommando-stelsel' bekend gestaan. 'n Groep georganiseerde burgermaglede as 'n eenheid met vegvermoë het as 'n kommando bekend gestaan en was onder leiding van 'n kommandant, wat normaalweg binne die eenheid self verkies is. Sodra die mans opgeroep is om diens te verrig, word gesê dat hulle 'op kommando' is. Britse ervaring met hierdie stelsel het in die engelse taal gelei tot die algemene aanvaarding van die woord " commandeer " in die 1880's.
Clathria lissosclera
Clathria lissosclera is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Clathria en tot die familie Microcionidae. Die wetenskaplike naam van die spesie is die eerste keer geldig gepubliseer in 1988 deur Bergquist & Fromont.
Rooistinkhout
Die Rooistinkhout (Prunus africana) is 'n woudboom wat tot 20 m hoog kan word. Die bas het na bewering medisinale eienskappe terwyl die volwasse bome se bas swart is met 'n blokkiespatroon. Die blare het getande, golwende blaarrande, kenmerkende bearing en 'n glasende bokant.
Amrit Maghera
Amrit Maghera (gebore 1983) is 'n Engelse aktrise. Sy is bekend vir haar rolle in die rolprente M.A.D: Mad About Dance (2014), Amar Akbar & Tony (2015), Angry Indian Goddesses (2015), en Time to Dance (2018).
Sterretjierysbos
Die Sterretjierysbos (Cliffortia nitidula) is 'n klein boom wat op bergagtige plekke voorkom en kan tot 6 m hoog word. Dit groei op klipperige plekke, in rivierhabitatte en aan woudrande vanaf die Wes-Kaap, via Lesotho en Eswatini tot by die Chimanimaniberge in Zimbabwe. Die spesie kom ook voor in Angola, Burundi, Kenia, Malawi, Rwanda, Tanzanië, Uganda en Zambië.
Die plant het drie subspesies:
Prototipe
'n Prototipe is 'n vroeë voorbeeld, model, of uitreiking van 'n produk wat gebou word om 'n konsep of proses te toets of om as 'n voorbeeld te dien waaruit geleer of wat herhaal kan word. 'n Prototipe word gewoonlik gebruik om 'n nuwe ontwerp te evalueer sodat die akkuraatheid deur stelselontleders en gebruikers verbeter kan word. Prototipering verskaf spesifikasies vir 'n werklike, werkende stelsel.
Die woord prototipe is afgelei van die Griekse πρωτότυπον prototypon, "primitiewe vorm", onsydig van πρωτότυπος prototypos, "oorspronklike, primitiewe", en van πρῶτος protos, "eerste" en τύπος typos, "indruk".
Basiese prototipekategorieë
Prototipes ondersoek verskillende aspekte van 'n beoogde ontwerp:
Verskille tussen die vervaardiging van 'n prototipe en 'n finale produk
Oor die algemeen is daar 'n paar fundamentele verskille tussen die vervaardiging van 'n prototipe vs. die eindproduk: Ingenieurs en prototipespesialiste sal probeer om die impak van hierdie verskille op die beoogde rol van die prototipe te minimaliseer.
Vaalrivierlewerik
Die Vaalrivierlewerik (Spizocorys fringillaris) is 'n skaars, endemiese standvoël en plaaslik nomade in swaarbeweide hooglandgrasveld, dikwels in klein swerms. Die voël is 12–13 cm groot en weeg 16–21 gram. Die voël is bedreigd weens habitatverlies. In Engels staan die voël bekend as die Botha's lark.
Prototipe
Eienskappe en beperkings van prototipes
Dit is belangrik om te besef dat prototipes uiteraard nie aan al die vereistes van die eindproduk sal voldoen nie. Weens verskille in materiale, prosesse en ontwerpgetrouheid, sal 'n prototipe moontlik onderpresteer alhoewel daar niks met die produksieontwerp skort nie.
Weens die tekortkominge in materiale en prosesse is die koste van individuele prototipes gewoonlik aansienlik hoër as die eindproduksiekoste. Prototipes word ook gebruik om die ontwerp te hersien sodat koste deur optimalisering en verfyning besnoei kan word.
Prototipetoetsing kan gebruik word om die risiko van onderprestasie te verminder, maar prototipes kan egter nie alle risiko's elimineer nie. Daar is pragmatiese en praktiese beperkings op 'n prototipe se vermoë om die beoogde finale prestasie van die produk te ewenaar.
Die bou van die volledige ontwerp is dikwels duur en tydrowend, veral wanneer dit verskeie kere herhaal moet word – die konstruering van die volledige ontwerp, identifisering van probleme en hoe om hulle op te los en dan die herbou van 'n volgende ontwerp. As alternatief word snelprototiperings- of sneltoepassingsontwikkelingstegnieke vir aanvanklike prototipes gebruik waar slegs 'n gedeelte van die volledige ontwerp geïmplementeer word. Dit stel ontwerpers en vervaardigers in staat om die potensieel problematiese onderdele van die ontwerp op 'n vinnige en goedkoop manier te toets, hierdie probleme op te los en dan die volledige ontwerp te bou.
Hierdie teenintuïtiewe idee – vinnigste manier om iets te bou, is om eers iets anders te bou — word deur steierwerk en die teleskoopreël ondersteun.
Ingenieurswetenskappe
In tegnologiese navorsing is 'n tegnologiedemonstrator 'n prototipe wat as 'n bewys-van-konsep en demonstrasiemodel vir nuwe tegnologieë of 'n toekomstige produk dien. Dit word gebruik om die lewensvatbaarheid te bewys en toepassings te illustreer.
In groot ontwikkelingsprojekte word 'n toetsbed as 'n platform en prototipe-ontwikkelingsomgewing gebruik vir streng eksperimentering en die toetsing van nuwe tegnologieë, komponente, wetenskaplike teorieë en berekeninginstrumente.
Met die onlangse vooruitgang in rekenaarmodellering is dit vandag prakties om die vervaardiging van fisiese prototipes uit te skakel en is dit moontlik om alle aspekte van die eindproduk as 'n rekenaarmodel te modelleer. Rekenaarmodellering word nou algemeen in motorontwerp gebruik, ten opsigte van vorm (die styl en aërodinamika van die voertuig) en funksie – veral vir die verbetering van botsbestandheid en mylafstand.
Meganiese en elektriese ingenieurswerk
Die mees algemene gebruik van die woord prototipe is 'n funksionele, alhoewel eksperimentele, weergawe van 'n niemilitêre masjien (bv., motors, huishoudelike toestelle, elektroniese verbruikersware) wat ontwerpers graag met massaproduksiemiddele sou wou bou.
Bouers van militêre masjinerie en lugvaart verkies die terme "eksperimenteel" en "dienstoets".
Elektroniese prototipering
In elektronika beteken prototipering die bou van 'n werklike stroombaan gebaseer op 'n teoretiese ontwerp om te verifieer dat dit werk, en om 'n fisiese platform te verskaf sodat foute uitgeskakel kan word. Die prototipe word dikwels met tegnieke soos draailaskoppeling gebou, of deur van 'n verobord of broodbord gebruik te maak. Die resultaat is 'n stoombaan wat elektries identies aan die ontwerp is, maar nie fisies nie.
Rekenaarprogrammering/rekenaarwetenskap
In baie programmeertale is 'n funksieprototipe die verklaring van 'n subroetine of funksie (en dit mag nie met sagtewareprototipering verwar word nie). Hierdie term is eerder C/C++-spesifiek; ander terme vir hierdie idee is tipe en koppelvlak. In prototipegebaseerde programmering ('n vorm van objekgeoriënteerde programmering) word nuwe objekte vervaardig deur bestaande objekte te kloon wat prototipes genoem word.
Prototipe sagteware word dikwels alfagraad genoem, menende dat dit die eerste weergawe is. Daar word gewoonlik net 'n paar funksies geïmplementeer; die primêre fokus van die alfa is om 'n funksionele basiskode te hê waarby kenmerke gevoeg kan word. Sodra die meeste van die vereiste kenmerke by die alfasagteware geïntegreer is, word dit beta-sagteware genoem en gebruik om die volledige sagteware te toets en die program aan te pas sodat dit gedurende onvoorsiene situasies tydens ontwikkeling korrek sal reageer.
Ekstreme programmering gebruik iteratiewe ontwerp om een kenmerk op 'n slag by die aanvanklike prototipe te voeg.
Oor die algemeen is daar 'n paar fundamentele verskille tussen die vervaardiging van 'n prototipe vs. die eindproduk:
'n Dataprototipe is 'n vorm van 'n funksionele of werkende prototipe. Met dataprototipering word daar beoog om die volgende te skep:
Skaalmodellering
Op die gebied van skaalmodellering is 'n prototipe die werklike basis of bron vir 'n skaalmodel. Tegnies gesproke kan enige nielewende voorwerp as 'n prototipe vir 'n model dien, insluitend strukture, toerusting en toestelle, maar oor die algemeen verwys prototipes vandag na lewensgroot, werklike voertuie insluitend motors, militêre toerusting, spoorwegtoerusting, vragmotors, motorfietse en ruimtetuie.
Metrologie
In die wetenskap en beoefening van metrologie is 'n prototipe 'n mensgemaakte voorwerp wat as dié standaardafmeting van 'n sekere fisiese kwantiteit gebruik word en waarop alle afmetings van daardie fisiese kwantiteit gebaseer word. Soms word hierdie standaardvoorwerp 'n artefak genoem. Die enigste standaardvoorwerp wat steeds in gebruik is, is die Internasionale prototipe kilogram, 'n soliede platinum-iridium silinder by die Bureau International des Poids et Mesures (Internasionale buro van gewigte en mate) in Parys wat presies een kilogram weeg. Replikas van hierdie prototipe word aan baie nasies uitgereik om die nasionale standaard van die kilogram te verteenwoordig en word van tyd tot tyd met die Paryse prototipe vergelyk.
Tot en met 1960 was die meter deur 'n platinum-iridium prototipe staaf met twee merkies daarop (uiteraard een meter van mekaar af gespasieer) gedefinieer. In 1983 is die meter opnuut gestandaardiseer as die afstand wat lig in 1/299,792,458ste van 'n sekonde aflê.
Bouers van militêre masjinerie en lugvaart verkies die terme "eksperimenteel" en "dienstoets".
Natuurwetenskappe
In baie wetenskappe, van patologie tot taksonomie, verwys prototipe na 'n siekte, spesie, ens. wat 'n goeie voorbeeld vir die hele kategorie stel. In Biologie is prototipe die voorouerlike of primitiewe vorm van 'n spesie of ander groep; 'n argetipe.
Elf (mitologie)
Nordiese mitologie: Ligelwe en Swart Elwe
In die Yslandse Snorra-Edda, wat omstreeks 1200 ontstaan het en as die Jongere Edda beskou word, is daar 'n verband tussen die Nordiese Ase-Godhede. Die werk maak ook 'n duidelike verskil tussen sogenaamde Lig- en Swart Elwe:
Sá er einn staðr þar, er kallaðr er Álfheimr. Þar byggvir fólk þat, er Ljósálfar heita, en Dökkálfar búa niðri í jörðu, ok eru þeir ólíkir þeim sýnum ok miklu ólíkari reyndum. Ljósálfar eru fegri en sól sýnum, en Dökkálfar eru svartari en bik.
Daar is 'n woning wat Alfheim genoem word. Hier woon die volk waarna as Ligelwe verwys word. Maar die Swart Elwe woon ondergronds, en hul aangesig en nog meer hul aktiwiteite verskil sterk van dié van die Ligelwe. Die laasgenoemdes is mooier as die Son, maar die Swart Elwe is pikdonker. (Gylfaginning, hoofstuk 17)
Dit is nie duidelik of die skrywer Snorri hierdie indeling self versin het of deur oorgelewerde tradisies beïnvloed is nie. Die Elwevolk versinnebeeld nogtans die vrugbaarheid en staan ook in verband met die Nordiese vrugbaarheidsgod Freyr. Op 'n later tydstip is die Donkerelwe by die twee ander volke gevoeg; hulle word as 'n negatief-gesinde mengvolk beskryf.
Ander Nordiese skrywers verwys na 'n hiërargie waarby die Ase as Godhede die boonste laag verteenwoordig, die elwe die tweede en die dwerge die laagste plek inneem. Ander outeurs beweer dat daar 'n nou verwantskap tussen elwe en dwerge sou bestaan, aangesien die term álfr ook 'n bestanddeel van sommige dwergname soos Álfr, Gandálfr, Vindálfr en ander vorm. Die dwerg Alberik in die Nibelungen-saga is 'n goeie voorbeeld van hierdie etimologiese ooreenkomste. Ook die Engelse term vir dweg, dwarf, is afgelei van dwartftalf ("Swartelf"). Slegs een skrywer verwys na ooreenkomste tussen elwe en reuse.
Die demoniese natuur van die elwevolk word in die woordeskat van Germaanse tale weerspieël: Die oorspronklike Duitse terme vir elf is Elbe en Albe, en die laasgenoemde kom in samestellings soos die ouderwetse term Albenschuss ("lendepyn, spit") en Albtraum ("nagmerrie") voor.
Gewoonlik word elwe eerder postief as negatief uitgebeeld. Wieland die Smit (Oud-Nordies: Völundr), die legendariese hoofkarakter in 'n Oud-Nordiese saga (heldedig), as die leier en landgenoot van die Elwevolk beskryf - onder meer vanweë sy bekwaamheid as smit. Sommige van die Noorse koning Harald Hårfagre (Harald Mooihaar) se voorvaders dra name wat van die Nordiese term vir elf afgelei is soos Álfr, Álfgeirr, Gandálfr en Álfhild. In die Oud-Engelse digkuns word ælfsciene as 'n sinoniem vir "wondermooi" gebruik, terwyl "Elwewiel" 'n metafoor vir die Son word.
Álfablót
In die Heidense Europa is selfs offers aan die elwe gebring - die sogenaamde álfablót. Daar is min bekend oor hierdie praktyk. Die offer was 'n plaaslike aangeleentheid waaroor vroue toesig gehou het. Vreemdelinge het geen toegang tot die ritueel gehad nie. Navorsers neem aan dat die offer deel uitgemaak het van die destydse vrugbaarheidsrites en voorouerverering - die elwe is immers as alomteenwoordige magte beskou, en ook die rol wat vroue by die seremonie gespeel het steun hierdie vermoede. Die offers is waarskynlik aan die Swart Elwe gebring.
Die enigste literêre verwysing na die offerfees kom in die werk van Sigvat Tordsson voor, die skald (of Oud-Noorse sanger) van koning Olav II Haraldsson (Olav die Heilige). Tydens 'n reis na die ooste kom hy op 'n plaas af:
Toe kom hy op 'n ander plaas af waar die huisvrou by die deur gestaan het. Sy het vir hom gesê dat hy nie mog binnekom nie aangesien hulle besig was om 'n offer aan die elwe te bring. (Bron: Heimskringla: Saga Ólafs hins helga, hoofstuk 91)
Clathria lobata
Die spons behoort tot die genus Clathria en tot die familie Microcionidae. Die wetenskaplike naam van die spesie is die eerste keer geldig gepubliseer in 1880 deur G.C.J. Vosmaer.
Messier 29
Messier 29 of M29 (ook bekend as NGC 6913) is ’n oop sterreswerm in die sterrebeeld Swaan. Dit is in 1764 deur Charles Messier ontdek en in sy katalogus van komeetagtige voorwerpe opgeneem.
M29 is in die vol gebied van die Melkweg naby Gamma Cygni geleë, sowat 4 000 ligjare van die Aarde af.
Volgens die Sky Catalog 2000 is M29 in die Cygnus OB1-assosiasie en beweeg dit teen 28 km/s in die Aarde se rigting. Dit is sowat 10 miljoen jaar oud en sy helderste vyf sterre is almal reuse van spektraaltipe B0. Die helderste ster het ’n skynbare magnitude van 8,59 en die totale absolute helderheid van die swerm is ’n indrukwekkende -8,2 mag, of dié van 160 000 Sonne.
Die sterreswerm lyk taamlik geïsoleer in die lug. Die helderste vier sterre vorm ’n vierhoek en drie ander ’n driehoek noord daarvan.
Honningsvåg
Honningsvåg (Samies: Honnesváhki of Áváhki) is 'n klein stad en visserhawe in die munisipaliteit Nordkapp van die Noord-Noorse provinsie Finnmark. Honningsvåg lê op die eiland Magerøya en het 'n bevolking van sowat 2 400 mense.
Alhoewel Honningsvåg homself sedert die 1990's as die "noordelikste stad ter wêreld" bemark (en gelyktydig ook na sy ligging naby die Noordkaap verwys), is daar in geografiese opsig nog ander stede soos Barrow in die Amerikaanse deelstaat Alaska wat aanspraak kan maak op hierdie titel.
Teen die einde van die Tweede Wêreldoorlog is alle nedersettings op die eiland Magerøya deur die Duitse Weermag aan die brand gesteek nadat hulle op bevel van Adolf Hitler 'n beleid van verskroeide aarde gevolg het. Net Honningsvåg se kerk uit die jaar 1884 het destyds bewaar gebly.
Geografie en klimaat
Honningsvåg lê in die Subarktiese klimaatsone, maar danksy die matigende invloed van die warm Golfstroom is temperature langs die kus sowat 20 °C hoër as in ander gebiede van dieselfde breedtegraad (71°). Daar word jaarliks sowat 800 millimeter se neerslae aangeteken wat veral op die sowat 150 dae van die jaar val wanneer die kwik benede vriespunt daal.
Die Middernagson, 'n tipiese verskynsel in die Nordiese lande, kan in die Noordkaapgebied in die periode tussen die middel van Mei en laat Julie bewonder word. Op 20 November verdwyn die son tot by 22 Januarie heeltemal agter die horison.
Die plato van die Noordkaap se rotswand lê sowat 34 kilometer van Honningsvåg af en is die noordelikste punt van Europa op 'n breedtegraad van 71° 10'. Die rotswand het lankal as 'n belangrike baken vir seevaarders gedien.
Vleischfontein
Vleischfontein, ook bekend as Sesobe, is 'n dorp in die Noordwesprovinsie van Suid-Afrika. Dit val onder die Moses Kotane Plaaslike Munisipaliteit wat onder die Bojanala-distriksmunisipaliteit ressorteer.
Peka, Lesotho
Peka is 'n dorp in die Leribe-distrik van Lesotho. Die dorp se naam is afgelei van die Bybelse Peka. In 2006 het dit 'n bevolking van 17 161 mense gehad.
Peka is ongeveer 60 kilometer noord van die hoofstad Maseru geleë, op die Main North One, die hoofpad noordwaarts na die Suid-Afrikaanse grens. Die grootste deel van die nedersetting lê tussen hierdie pad en die Caledonrivier, wat Lesotho se grens met Suid-Afrika uitmaak.
Die Pekabrug is 'n brug met 'n grenspos naby die dorp, vandaar lei die hoofpad na Clocolan.
Booth Conway
Booth Conway (gebore 10 Augustus 1863 sterte 1939) was 'n Britse akteur. Hy is bekend vir sy rolle in die rolprente The Valley of Fear (1916), Westward Ho! (1919), The Tavern Knight (1920), en Tense Moments from Great Plays (1922).
Silwerkrans
Silwerkrans is 'n nedersetting in die Noordwesprovinsie van Suid-Afrika. Dit val onder die Moses Kotane Plaaslike Munisipaliteit wat onder die Bojanala-distriksmunisipaliteit ressorteer.
9 Junie
9 Junie is die 160ste dag van die jaar in die Gregoriaanse kalender (161ste in 'n skrikkeljaar). Daar volg nog 205 dae in die res van die jaar.
John Rhys-Davies
John Rhys-Davies (gebore 5 Mei 1944) is 'n Walliese akteur, vervaardiger, en skrywer. Hy is bekend vir sy rolle in die rolprente Raiders of the Lost Ark (1981), The Lord of the Rings: The Fellowship of the Ring (2001), The Lord of the Rings: The Two Towers (2002), en The Lord of the Rings: The Return of the King (2003).
Robertson
Robertson is 'n dorp in die Kaapse Wynland-distriksmunisipaliteit van die provinsie Wes-Kaap, Suid-Afrika met sowat 28 000 inwoners (indien die township Nkqubela ook ingereken word).
Geskiedenis
Die dorp het ontstaan toe die NG Kerk 'n gemeente gestig het in 1852. 'n Deel van die plaas Roode Zand is gekoop en die eerste erwe is in 1853 verkoop. Die dorp is vernoem na dr. William Robertson, een van die Skotse predikante wat deur goewerneur lord Charles Somerset na Suid-Afrika gebring is om die tekort aan Hollandse predikante aan te vul maar veral om die Afrikanerbevolking te verengels.
Wapens
Munisipaliteit — Robertson se munisipale raad het in 1913 'n wapen aangeneem: In silwer, 'n geblaarde druiwetros van natuurlike kleur, in die skildvoet vergesel van vier versmalde golwende dwarsbalke van blou en op 'n rooi skildhoof drie afgerukte wolwekoppe van silwer. Die helmteken was 'n regterhand wat 'n kroon vashou; die skildhouers was 'n skimmelperd en 'n volstruis; en die wapenspreuk was "Boutez en avant". Die wapen is in 1974 by die Buro vir Heraldiek geregistreer.
3β-Hidroksisteroïeddehidrogenase
3β-Hidroksisteroïeddehidrogenase/Δ5-4 isomerase (3β-HSD) (EC 1.1.1.145) is 'n ensiem wat die biosintese van progesteroon vanaf pregnenoloon; 17α-hidroksiprogesteroon van 17α-hidroksipregnenoloon; en androsteendioon vanaf dehidroëpiandrosteroon (DHEA) in die bynier kataliseer. Dit is die enigste ensiem in die bynier kortikosteroïedsintese wat nie deel van die sitochroom P450-familie is nie. In die mens is daar twee 3β-HSD isosieme wat deur die HSD3B1- en HSD3B2-gene gekodeer word.
Robertson
Wapens
Nkqubela — Die Swart woongebied Nkqubela het oor sy eie plaaslike owerheid beskik van 1982 tot 1996. Die dorpskomitee het in 1989 'n wapen by die Buro vir Heraldiek geregistreer: Kepersgewys verdeel, rooi en blou, 'n keper, die piek gepylpunt, alles silwer. Die helmteken was 'n blou muurkroon en die wapenspreuk "Bambanani".
3β-Hidroksisteroïeddehidrogenase
3β-HSD is ook bekend as delta Δ5-4-isomerase, wat die oksidasie-omskakeling van Δ5-3β-hidroksisteroïede na die Δ4-3-keto konfigurasie kataliseer, en is dus noodsaaklik vir die biosintese van alle klasse van hormonale steroïede, naamlik progesteroon, glukokortikoïede, mineralokortikoïede, androgene en estrogene.
Robertson
Omgewing en ekonomiese aktiwiteite
Danksy sy ligging in die vrugbare Robertsonvallei is landbou nog steeds die steunpilaar in die plaaslike ekonomie. Vroeër het die dorp ook bekend gestaan vir sy wamakery, tog het die spoorweë ná die einde van die Tweede Vryheidsoorlog die vervoersektor begin oorheers en ossewaens heeltemal verdring. Ook die volstruisteelt is weens 'n ekonomiese krisis in dié bedryf ná die einde van die Eerste Wêreldoorlog gestaak. Die boere in die omgewing het hulle vervolgens op die verbouing van wyn en vrugte en die teel van renperde toegespits. Die plaaslike wynbedryf staan lank reeds bekend vir sy goeie brandewyn en muskaatwyn.
3β-Hidroksisteroïeddehidrogenase
Die 3β-HSD kompleks is verantwoordelik vir die omskakeling van:
Robertson
Omgewing en ekonomiese aktiwiteite
Die dienstesektor, veral toerisme, speel 'n steeds belangriker rol op Robertson.
3β-Hidroksisteroïeddehidrogenase
Reaksie
3β-HSD behoort aan die oksidoreduktase ensiemfamilie, en spesefiek diegene wat op die CH-OH groep inwerk met NAD+ of NADP+ as akseptor. Hierdie ensiem neem deel aan C21-steroïedhormoon metabolisme, asook androgeen en estrogeen metabolisme.
Benaming
Die sistematiese naam van hierdie ensiemklas is 3β-hidroksi-Δ5-steroïed:NAD+ 3-oksidoreduktase. Ander name in algemene gebruik, sluit in:
Inhibitore
3β-HSD word sterk geïnhibeer deur azasteen, sianoketoon, epostaan, en trilostaan. Medroksiprogesteroonasetaat en medrogestoon is swak inhibeerders van 3β-HSD, maar kan dit by hoë dosisse noemenswaardig inhibeer.
Kliniese betekenis
'n Tekort in die tipe II-vorm deur mutasies in HSD3B2 is verantwoordelik vir 'n seldsame vorm van aangebore adrenale hiperplasie. Geen menslike toestand is al aan 'n tekort in die tipe I-ensiem verbind nie. Die belang in plasentale progesteroonproduksie dui daarop dat so 'n mutasie dodelik sou wees vir die embrio.
Die fetale adrenale korteks stel in vroeë stadiums geen 3β-HSD vry nie, sodat mineralokortikoïede soos aldosteroon, asook glukokortikoïede soos kortisol nie gesintetiseer kan word nie. Dit is belangrik omdat kortisol tipe II longselle stimuleer om pulmonale oppervlakaktiewe stowwe af te skei; daarsonder word die alveolêre oppervlakspanning nie verlaag nie, wat vroeggebore babas aan neonatale respiratoriese noodsindroom kan laat sterf. Indien die kraam onvermydelik is (bv. as gevolg van 'n plasenta wat skeur of pre-eklampsie/HELLP sindroom), kan glukokortikoïede (bv. kortisol) toegedien word om die kanse op oorlewing te verhoog.
Clathria macroisochela
Clathria macroisochela is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Clathria en tot die familie Microcionidae. Die wetenskaplike naam van die spesie is die eerste keer geldig gepubliseer in 1993 deur Lévi.
Port of Spain
Port of Spain (ook Port-of-Spain geskryf) is die hoofstad en derde grootste munisipaliteit van Trinidad en Tobago, 'n eilandnasie tussen die Karibiese See in die weste en die Atlantiese Oseaan in die ooste. Die stad is aan die weskus van die eiland Trinidad geleë, die land se grootste eiland. Die stad het in 2011 'n bevolking van 61 971 gehad en 'n oppervlakte van 13,4 km². Na raming beweeg daar daagliks tot 250 000 mense deur die stad.
Tydens die Krieketwêreldbeker 2007 is Port of Spain se Queen’s Park-ovaal vir ses wedstryde ingespan.
Benrose
Benrose is 'n voorstad van Johannesburg in Suid-Afrika.
Benrose en sy uitbreidings is voorstede sowat 6 km oos van Johannesburg se stadsaal, suid van die spoorlyn na Germiston en van die woonbuurt Belgravia, ’n onderafdeling van Jeppestown. Dis hoofsaaklik nywerheidsgebiede en pakhuisvoorstede, genoem na R. Horowitz, wat die gebiede aangelê het op die plaas Doornfontein No. 92, ter nagedagtenis aan sy moeder, Rose, wat tydens die Tweede Wêreldoorlog in ’n Duitse konsentrasiekamp omgekom het. Die naam Benrose teken “seun van Rose”.
Die dorpsgebiede is op 4 Junie 1952 geproklameer. Horowitz het bekendgestaan as die “mynhoopkoning” omdat sy maatskappy grond wat ontsier is deur mynhope gekoop, die grond laat gelykmaak en dan nywerheidsgebiede daarop aangelê het.
Volgens die sensus van 2011 was die inwonertal net 23, van wie 15 wit, vyf swart en drie Asies of Indiërs was. Vir sensusdoeleindes is die voorstad 0,74 km2 groot. In die vorige sensus was die gebied amper twee keer so groot en het dit ook die plakkerskamp George Goch ingesluit. Toe was die bevolking 4 323, van wie 99,72% swart was, nege wit en drie bruin.
Oos-Yorkshire
Oos-Yorkshire (Engels: East Riding of Yorkshire; uitgespreek /ˈjɔːkʃə/) is 'n graafskap in Engeland, in die Verenigde Koninkryk. Die graafskap sluit in die stede van Hornsea, Driffield en Goole.
Oos-Yorkshire het 'n geskatte bevolking van 598 700 in 2017 en is dus die 37ste grootste graafskap in die land.
First City
Die First City is 'n reserwemagregiment in die Suid-Afrikaanse Infanteriekorps van die Suid-Afrikaanse Leër, met hoofkwartier in Grahamstad. Dit bestaan sedert 1875 en het 'n geskiedenis wat aktiewe deelname aan verskeie koloniale veldslae, die Tweede Vryheidsoorlog, die Eerste Wêreldoorlog, die Tweede Wêreldoorlog, die Grensoorlog, en die Noodtoestand insluit. Die regiment het verskeie gevegsonderskeidings verwerf, en oor die jare is baie lede met dekorasies vereer. Sy leuse is Virtute et opera.
Stewel
Die meeste stewels omsluit hoofsaaklik die voet en enkel, maar kan ook die been, knie en selfs die heup bedek. Die meeste stewels beskik oor 'n hak wat duidelik van die res van die sool te onderskei is. Gewoonlik word stewels van leer of rubber gemaak, maar deesdae ook van ander kunsstowwe. Stewels word om verskeie redes gedra – om die voet en been te beskerm teen water, sneeu, vullis en modder, om die enkel te ondersteun tydens veeleisende aktiwiteite of bloot om moderedes. Die woordherkoms dateer terug na die 13de eeuse Hoogduits (Stiefel) en na Middeleeuse Latyn (stivale) wat spruit uit die Latyn æstivale (somers); somerskoene.
Finding Beauty in Negative Spaces
Finding Beauty in Negative Spaces is die derde ateljee-album van die Suid-Afrikaanse alternatiewe rockgroep Seether. Die album is vrygestel op 19 Oktober 2007 in Suid-Afrika en Switserland, terwyl dit wêreldwyd vrygestel is op 23 Oktober 2007. Die album is verwerk deur Howard Benson.
Drie enkelsnitte, "Fake It", "Rise Above This", en "Breakdown" is tot dusver vrygestel vanaf die album.
Helderberg (kiesafdeling)
Helderberg was eers van 1974 af 'n kiesafdeling vir die Suid-Afrikaanse Volksraad in die streek in die Suidwes-Kaap met dieselfde naam.
Afbakeningskommissies het van 1910 af telkens verander aan die grense en name van die kiesafdelings in die Helderberg en Overberg. In 1910, 1915, 1920, 1921 en 1924 was daar net Caledon. In 1929 kom Bredasdorp en Hottentots-Holland by. Die drie bestaan sy aan sy tot 1953 toe Caledon en Bredasdorp gekombineer word en Valsbaai sy opwagting maak. Caledon-Bredasdorp verdwyn voor 1958 se verkiesing en sy LV, Dirk Uys, word LV vir Valsbaai. In 1966 word Caledon opnuut afgebaken, maar Hottentots-Holland afgeskaf. Eers weer in 1974 regverdig die kiesertal in dié streek die instel van 'n derde kiesafdeling, wat tot 1994 as Helderberg sou bekend staan.
In die eerste verkiesing in Helderberg in 1974 word Chris Heunis, van 1970 af LV vir Valsbaai, tot die eerste LV vir die nuwe setel verkies met 'n meerderheid van 2 625 teen die V.P. se P.A. Myburgh, wat in 1970 in Caledon met 1 860 stemme verloor het teen Frank Waring, een van die eerste twee Engelssprekende ministers in dr. H.F. Verwoerd se kabinet en 'n voormalige lid van die Verenigde Party. Heunis behou die setel met gemak in 1977 en in 1981, maar in 1987 se algemene verkiesing staar hy 'n reuse-aanslag deur dr. Denis Worrall in die gesig en wen met net 39 stemme. Worral het later die Onafhanklike Party gestig en in 1989 een van die Demokratiese Party se drie medeleiers geword. Hy het ook in 'n tussenverkiesing op 5 Mei 1976 in Durban-Noord gestaan as Nasionale Party-kandidaat en derde gekom met 3 139 stemme in die Progressiewe Reformiste Party se eerste en enigste oorwinning by die stembus toe S.A. Pitman (4 243 stemme) met 'n skrale meerderheid van 324 wen teen die V.P. se W.B. Reynolds (3 919 stemme).
Faye Marsay
Faye Marsay (gebore 30 Desember 1986) is 'n Engelse aktrise. Sy is bekend vir haar rolle in die rolprente Pride (2014) en Darkest Hour (2017), en in die televisiereekse Game of Thrones (2011) en Fresh Meat (2011).
Tammany Young
Tammany Young (9 September 1886 – 26 April 1936) was 'n Amerikaanse akteur. Hy was bekend vir sy rolle in die rolprente The Foundling (1915), The Foundling (1916), Checkers (1919), en It's a Gift (1934).
Namakwalewerik
Identifikasie
Die voël is 13 – 14 cm groot en weeg 17 - 21 gram. Die voël is kompak met 'n stewige snawel. Dit is geelbruin met 'n kenmerkende traanmerk onder die oë. Dié voël verskil van die Woestynlewerik deurdat dit nie 'n kuif het nie.
Eduard Willem Bok
Lewe
Bok is in Den Helder, Nederland gebore. Op die ouderdom van ses het hy na Brooklyn, New York geïmmigreer. In Brooklyn het hy na skoolure die vensters van 'n bakkery gewas om sy gesin te help. Sy mense was so arm dat hy boonop elke dag met 'n mandjie in die straat uitgaan en stukkies steenkool versamel wat in die geut geval het, waar die steenkoolwaens brandstof gelewer het.
In 1896 trou Bok met Mary Louise Curtis Bok Zimbalist, die dogter van Louisa en Cyrus Curtis.
In 1882 begin Bok werk by Henry Holt and Company. In 1884 raak hy betrokke by Charles Scribner's Sons, waar hy uiteindelik die resensiebestuurder word. Van 1884 tot 1887 was Bok die redakteur van The Brooklyn Magazine, en in 1886 stig hy die Bok Syndicate Press. Nadat hy in 1889 na Philadelphia verhuis het, het hy die redaksie van Ladies Home Journal oorgeneem toe die stigter en redakteur Louisa Knapp Curtis haar tot 'n minder invloedryke rol onttrek het by die gewilde, nasionaalverspreide publikasie. Dit is gepubliseer deur Cyrus Curtis, 'n gevestigde uitgewery wat baie koerante en tydskrifte gepubliseer het.
Alan Manor
Alan Manor is 'n voorstad van Johannesburg in Suid-Afrika. Dit is 'n klein woongebied wat aan die oostekant van Johannesburg se middestad geleë is.
Darcy Conyers
Darcy Conyers (Julie 1919 – 1973) was 'n Britse regisseur, akteur, en vervaardiger. Hy was bekend vir sy rolle in die rolprente The Secret of the Forest (1956), The Devil's Pass (1957), Nothing Barred (1961), en The Night We Got the Bird (1961).
Barseba
Barseba is 'n nedersetting in die Bojanala-distriksmunisipaliteit naby Rustenburg in Noordwes, Suid-Afrika.
Clathria maeandrina
Clathria maeandrina is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Clathria en tot die familie Microcionidae. Die wetenskaplike naam van die spesie is die eerste keer geldig gepubliseer in 1884 deur Ridley.
Lingua franca
Lingua franca, letterlik "Frankiese taal" in Italiaans, was oorspronklik 'n gemengde taal of kombuistaal, bestaande uit onverboë Italiaans plus 'n woordeskat geneem vanuit Italiaans, Turks, Persies en Arabies, en gebruik vir kommunikasie dwarsdeur die Midde-Ooste. Die term word nou gebruik vir enige gemengde kombuistaal wat deur sprekers van verskillende tale gebruik word om met mekaar te kommunikeer.
Algemene sin
Die term lingua franca verwys in die algemeen na 'n taal aangeleer, buiten die inheemse sprekers, vir internasionale handel of ander uitgebreide interkulturele interaksies. Dit het hierdie algemene sin verkry vanuit die spesifieke taal hieronder beskryf.
In die Westerse wêreld het Koine-Grieks, Latyn en Frans almal gedien as lingua francas op verskillende tye. Frans was al in die 17de eeu die diplomatieke taal in Europa, en is juis daarom steeds die werkstaal van baie internasionale instellings en word op dokumente gesien vanaf paspoorte tot lugpos-etikette. Duits het gedien as lingua franca in dele van Europa tussen die 19de en 20ste eeu, veral in besigheid. Engels is die huidige lingua franca van Westerse internasionale besigheid, en is besig om Frans te vervang in diplomatiek.
In ander wêreldstreke het ander tale die funksie van lingua franca vervul: Swahili in Oos-Afrika, Russies in areas voorheen verbind met die Sowjetunie, Hindi (saam met Engels) in Indië, Maleis in Suidoos-Asië, Bislama in die Pasifiese Eilande, en verskeie ander Pidgin-Engelse tale in ander plekke en tye. Portugees was die lingua franca in Afrika en Asië in die 15de en 16de eeue. Mandarynse Chinees het ook 'n funksie gesien deur 'n gemene gesproke taal te verskaf tussen sprekers van verskillende en onderling onverstaanbare Chinese dialekte.
Kunsmatige tale soos Esperanto, Ido, Mondlango en interlingua word deur sommiges voorgestel as 'n wêreldwye lingua franca. Hulle ondersteuners argumenteer dat 'n lingua franca so eenvoudig as moontlik moet wees, maar steeds hoogs bektekenisvol moet wees. Hulle hou vol dat Engels en ander natuurlike tale, deurdat dit etnies afgelei is, nie geskik is vir 'n gemene taal nie, omdat natuurlike tale haakplekke en eienaardighede bevat wat hulle moeilik maak om aan te leer, dit 'n natuurlike voorsprong aan die inheemse sprekers gee, en geassosieer word met politieke, ekonomiese en kulturele oorheersing deur die taal se nasie van oorsprong.
10 Junie
10 Junie is die 161ste dag van die jaar in die Gregoriaanse kalender (162ste in 'n skrikkeljaar). Daar volg nog 204 dae in die res van die jaar.
Magdalena K. P. Smith Meyer
Magdalena Kathrina Petronella Smith Meyer (9 Oktober 1931 Leeudoringstad  – 21 Oktober 2004) (bekend aan haar vriende as Lenie) was 'n akaroloog ('n mens wat bosluise en myte bestudeer) wat beskou was as 'n wêrelddeskundige oor myte van landboukundige belang en bekend was as "die moeder van die rooi spinnekopmyte van die wêreld". Sy het meer as 700 nuwe spesies en 25 nuwe genera beskryf, meestal van myte van landboukundige belang. Meyer was betrokke by die bevordering van biologiese bestryding van myte met behulp van roofmyte, spinnekope en insekte.
Opvoeding
Lenie Meyer is op 9 Oktober 1931 op 'n plaas naby Leeudoringstad gebore. Sy het gematrikuleer aan Helpmekaar-kollege in Johannesburg in 1948. Meyer het in 1949 aan die Potchefstroomse Universiteit vir C.H.O. ingeskryf waar sy in 1951 haar BSc. (cum laude) in Plantkunde en Dierkunde voltooi het; gevolg deur 'n MSc (cum laude) in Dierkunde in 1953 en 'n Hoër Diploma in Biblioteekkunde (cum laude) in 1958. Haar proefskrif vir haar DSc. in Dierkunde in 1959 is oor prostigmatiese myte (Acari Trombidiformes) wat met plante in Suid-Afrika geassosieer word.
Loopbaan
Meyer het begin werk by die Instituut vir Plantbeskerming (PPRI) van die Suid-Afrikaanse Landbounavorsingsraad (LNR), gebaseer in Pretoria. In 1964 het sy 'n beurs van die Kanadese navorsingsraad ontvang en die volgende jaar het verskeie akaroloë in Kanada, die Verenigde State van Amerika en Europa besoek.
In 1964 is sy aangestel as bestuurder van die Onderafdeling Ekonomiese Dierkunde (Arachnida en Nematologie) by die LNR en in 1970 is sy bevorder as assistentdirekteur van die PPRI. In 1989 was sy een van die eerste navorsers wat tot spesialiswetenskaplike bevorder is en in 1994, kort voor haar aftrede, is sy aangestel as senior spesialiswetenskaplike.
Ondanks die feit dat sy afgetree het, het Meyer voortgegaan om as medenavorser by die PPRI te werk.
Karma and Effect
Karma and Effect is die tweede ateljee album deur die Suid-Afrikaanse alternatiewe rock-groep Seether. Die album is vrygestel op 24 Mei 2005 deur Wind-Up Records en is verwerk deur Bob Marlette. Die album het Platinum status wêreldwyd bereik, terwyl dit Goud status in Amerika en Kanada bereik het.
Magdalena K. P. Smith Meyer
Loopbaan
Meyer het toesig gehou oor 6 MSc.-studente en 7 DS-studente en was die eksaminator vir nog 14 studente gedurende haar loopbaan.
Botaniese tuin
'n Botaniese tuin is oor die algemeen 'n goed versorgde park wat verskillende soorte plante bevat. Die plante is gemerk om hulle botaniese name aan te dui. 'n Botaniese tuin kan soms spesiale tipes plante versamel, soos kaktusse, kruie of plante van sekere dele van die wêreld. Sommige van hierdie versamelings, soos tropiese plante, bergplante en ander eksotiese spesies word in kweekhuise aangehou om die regte omstandighede vir hulle oorlewing te verseker.
Magdalena K. P. Smith Meyer
Bydraes
Meyer het 'n belangrike rol gespeel in die ontwikkeling van Akarologie in Suider-Afrika, wat gelei het tot 'n beter internasionale begrip van sommige van die mees ekonomies- en landbou-belangrike landbouplae wat tot die spinnekopmyt-familie,  Tetranychidae en die platmyt-familie Tenuipalpidae behoort. Sy het meer as 700 nuwe spesies en 25 nuwe genera van myte beskryf, waaronder die genera Capedulia, Coleacarus en Krugeria.
Botaniese tuin
Botaniese tuine word oor die algemeen deur universiteite of ander wetenskaplike organisasies bestuur, en het dikwels herbariums en programme wat met planttaksonomie of ander aspekte van die botaniese wetenskap verband hou. In beginsel is hulle rol om 'n gedokumenteerde versameling van lewende plante vir wetenskaplike navorsing, bewaring, tentoonstelling en die opvoedkundige waarde daarvan te onderhou.
Magdalena K. P. Smith Meyer
Bydraes
In 1959 het Meyer die Nasionale versameling van Acarina gestig, wat nou een van die grootste mytversamelings in die Suidelike Halfrond is, met meer as 120 000 eksemplare, wat meer as 89 000 families, 2 700 spesies en 480 genera verteenwoordig, waarvan meer as die helfte gedurende haar tyd by die PPRI versamel is.
Botaniese tuin
Sade of steggies van plante word dikwels in die natuur versamel en dan gebruik om die botaniese tuin te vestig. Sou hierdie plante later in die natuur uitsterf, kan dit weer vanaf die botaniese tuin hervestig word.
Magdalena K. P. Smith Meyer
Bydraes
Meyer het verskillende tegnieke ontwikkel vir die versameling van myte en het 'n belangrike bydrae gelewer tot die beheer daarvan op verskillende plante, waaronder sitrus, katoen, sagtevrugte, druiwe, bessies, groente, tabak en ander veldgewasse, blomme en sierplante. Sy was betrokke by die verspreiding van inligting oor die beheer van myte en was aktief betrokke by die registrasie van nuwe mytplaagdoders en in die advisering van chemiese ondernemings oor hul spuitproewe en die evaluering van die resultate daarvan.
Botaniese tuin
Geskiedenis
Die oorsprong van die moderne botaniese tuin kan na die medisinale tuine van die Europese Middeleeue teruggevoer word. Die eerste hiervan is in die 16de eeu tydens die Italiaanse Renaissance gestig. Die aanvanklike fokus op medisinale plante verander in die 17de na 'n belangstelling in plante wat met ontdekkingsreise van buite Europa ingebring is. Plantkunde het geleidelik onafhanklik van geneeskunde geword. In die 18de eeu het plantkundiges 'n stelsels van klassifikasie en nomenklatuur bedink wat tot vandag nog op pante en in beddings in botaniese tuine aangebring word. Met die snelle opkoms van Europese imperialisme in die laat 18de eeu, is botaniese tuine in die trope gevestig, en het botaniese tuine op die ekonomiese waarde van plante begin fokus.
Magdalena K. P. Smith Meyer
Bydraes
Meyer het spesiale pogings aangewend om die biologiese bestryding van myte met behulp van spinnekoppe, insekte en roofmyte te bevorder. Hierdie roofmyte is versamel vanaf verskillende Acacia-spesies.
Meyer het saamgewerk met navorsers van Costa Rica, Israel en Portugal en 'n identifikasiediens gelewer aan verskillende lande, waaronder Australië, Brasilië, Kanada, Hawaii, Indië, Iran, en die Verenigde State. Sy het verskeie lande in Suider-Afrika besoek, soos Angola, Malawi en Zimbabwe om hulle te adviseer oor ekonomies belangrike myte wat op verskillende gewasse voorkom.
Geselekteerde publikasies
Meyer het meer as 100 wetenskaplike artikels gepubliseer, waaronder sewe memoires en twee handboeke oor myte wat op gewasse voorkom. Sy het 'n kontrolelys ontwikkel wat die 60 ekonomies belangrike mytplaagspesies in Suider-Afrika dek.
Meyer het onder meer bygedra tot 'n hoofstuk oor Acari in die reeks boeke Bio-aardrykskunde en Ekologie van Suider-Afrika (Biogeography and Ecology of Southern Africa):
In 1983 het sy die eerste biodiversiteitsopname oor myte begin. Uit die gegewens wat in die opname ingesamel is, het sy vier referate gepubliseer oor die myt fauna van die Suid-Afrikaanse Nasionale Parke. Sy was ook senior skrywer van die eerste kontrolelys van Acari van die Ethiopiese streek en het artikels gepubliseer oor mytfauna van Kameroen, Kaap Verde, Costa Rica, Israel, Zimbabwe en Jemen.
ResearchGate lys elf van Meyer se publikasies, insluitend:
Bellevue
Bellevue is 'n voorstad van Johannesburg in Suid-Afrika. Bellevue is sowat 5 km noordoos van die stadsaal geleë.
Bellevue word begrens deur Yeoville in die weste, Bellevue-Oos in die ooste, Houghton Estate in die noorde en Highlands in die suide. Die woonbuurt is omstreeks 1890 deur Robert Fuller Bertram (na wie Bertrams genoem is) op die plaas Doornfontein uitgelê. Die naam, wat Frans is vir "pragtige uitsig", verwys moontlik na die uitsig van hier op die Johannesburgse middestad, die suidelike streke en die Magaliesbergreeks na die noorde.
Die voorstede Bellevue-Oos en Bellevue-Sentraal is in 1896 bygevoeg.
Volgens die 2011-sensus is 96,1% van Bellevue se 9 323 inwoners swart, terwyl net 145 hul ras as wit aangedui het. In die ou Suid-Afrika was dit 'n oorwegend Engelssprekende voorstad met byvoorbeeld 2 379 Engelssprekende munisipale kiesers in 1934, maar net 109 Afrikaanssprekendes. In 1949 was dit 3 911 en 543, maar teen 1961 het die albei groep se getalle teruggesak: tot 3 643 en 343.
Lyndsey Marshal
Lyndsey Marshal (gebore 16 Junie 1978) is 'n Engelse aktrise. Sy is bekend vir haar rolle in die rolprente The Hours (2002), Hereafter (2010), en Trespass Against Us (2016), en in die televisiereeks Rome (2005).
2005 Japannese Grand Prix
Die 2005 Formule Een Japannese Grand Prix is op 9 Oktober 2005 op die Suzuka Internasionale Renbaan in Japan gehou. Dit was die agtiende wedren van die kampioenskapseisoen en is deur Kimi Räikkönen in sy McLaren-Mercedes gewen.
Watsonia rogersii
Watsonia rogersii is 'n plant wat tot die genus Watsonia behoort en vorm deel van die fynbos. Die plant is endemies aan die Wes-Kaap en kom in die Hottentots-Hollandberge, Kogelberg en ooswaarts tot by Hermanus en die Riviersonderendberge naby Villiersdorp. Daar is tien subpopulasies bekend waarvan vier in natuurreservate is en dus beskerm word. Die subpopulasies buite die reservate word bedreig deur indringerplante, landbou en stedelike ontwikkeling.
Russe
Die Russe (Russies: ру́сские, russkiye) is 'n Oos-Slawiese volk van sowat 137 miljoen mense (waarvan 115 miljoen in die Russiese Federasie woon, 17 miljoen in ander voormalige lande van die Sowjetunie en sowat 6 miljoen in ander lande). Hulle is die grootste volk in Europa. Die meeste Russe is Russies-Ortodokse Christene of ongebonde.
Geloof
Die meeste Russe is aanhangers van die Russies-Ortodokse Kerk, wat 'n belangrike rol in die Russiese geskiedenis en die vorming van die Russiese identiteit gespeel het. In ander lande behoort Russe meestal tot die plaaslike ortodokse kerke, wat óf regstreeks aan die Russies-Ortodokse Kerk verbonde is (soos die Oekraïens-Ortodokse Kerk, wat outonomie onder die patriarg van Moskou geniet) óf historiese bande met dié kerk het (soos die Ortodokse Kerk in Amerika).
Selfs ongebonde Russe voel hulle om kulturele redes aan die ortodokse geloof verbonde. Sommige Russe is Ougelowiges, 'n skeurgroep in die ortodokse beweging, wat die liturgiese hervormings van die 17de eeu verwerp het.
Ná die einde van die Kommunistiese bewind het die belangstelling in godsdiens weer toegeneem, alhoewel kerkbesoek swak is. Daar is slegs klein minderhede van ander Christelike kerke, waaronder die Baptiste met sowat 85 000 aanhangers.
Geskiedenis
Die huidige Russe is afstammelinge van Oos-Slawiese stamme, wat hulle oorspronklik in Wes-Rusland, Belarus en Oekraïne gevestig en hier ook met Skandinawiese en Fins-Oegriese groepe vermeng het. Die etnoniem rus het oorspronklik na die Skandinawiese Warangiërs (Wikings) verwys, wat aanvanklik die eerste ryk in die gebied, Kiëf-Roes, oorheers het (vergelyk ook die Finse woord vir Swede, Ruotsi). Die Skandinawiërs is vinnig verslawies, en die naam het later na die hele bevolking van die ryk begin verwys.
In die 17de eeu het die Russe vir die eerste keer die Stille Oseaan bereik. Die Russiese Kosakke het die voortou by die kolonisering van nuwe gebiede geneem. Sedert die 18de eeu het die Russe ook die Ottomane en Krimtatare na die suidelike Oekraïne (Nieu-Rusland) en die noordelike Kaukasus teruggedring.
Voor 1917 het Russe byna uitsluitlik die gebied van die Russiese Ryk bewoon. As gevolg van die Bolsjewistiese Oktoberrewolusie het 'n groot aantal adellike en burgerlike gesinne na ander lande gevlug.